Page:Watty and Meg, or, The wife reform'd.pdf/6

 :is a mortal vext like me! A night lang he rowt and gauntet,
 * sleep or rest he could na tak;

Maggy aft wi horror hauntet,
 * m, startet at his back.

Soon as e’er the morning peepet,
 * up gat Watty waefu chiel.

Kist his weans while they sleepit,
 * waukens Meg, and sought fareweel.

Fareweel Meg!—and O!—may heaven
 * keep you aye within his care;

Watty’s heart ye’ve lang been greevin,
 * now he’ll never fash you mair.

Happy could I been beside you,
 * happy baith at morn and een:

A the did e’er betide you,
 * Watty aye turned out your frien’.

But ye ever fike to see me,
 * vext and sighan late and air;

Fareweel Mag! I’ve sworn to lea thee,
 * so thou’ll never see me mair,

Meg a sabban sae to lose him,
 * sic a change had never wist;

Held his haun close to her bosom,
 * while her heart was like to burst.

O my Watty will ye lea me,
 * friendless, helpless to despair!

O! for this ae time forgie me:
 * never will I vex you mair.